
 దాదాపు అర్థరాత్రి వరకు డాన్స్ రిహార్సల్స్ చేసిన అపర్ణ బాగా అలిసిపోయింది. ఒకరి వెనుక ఒకరు ఆ బృందంలోని అందరూ స్నానాలు కానిచ్చి, వంటకు ఉపక్రమించారు. వంట పూర్తయ్యేసరికి రాత్రి ఒంటిగంటయిపోయింది. వాళ్ళు వరుసగా ఒకరి పక్కన ఒకరు సహపంక్తి భోజనం చేయబోతుండగా అపర్ణ వెళ్ళి, సోఫాలో ఆదమరచి నిద్రపోతున్న శ్రీధర్ ని లేపింది. శ్రీధర్ ఉలికిపాటుగా కళ్ళు తెరచి అపర్ణని చూసి ఒకింత రిలాక్స్ గా ఫీలయి, సోఫాలోంచి లేవబోతూ, అక్కడికి కొంచెం దూరంలో వరుసగా కూర్చుని ఆబగా భోంచేస్తున్న బృందాన్ని చూసి మొహం చిట్లించుకున్నాడు. "రా... శ్రీ. భోంచేద్దాం" అంది అపర్ణ అతని చేయి పట్టుకుని. ఆమె కంఠంలో ఆ క్షణాన ఏ భావం తొంగిచూసిందో అతను అవగతం చేసుకోలేక పోయాడు. శ్రీధర్ కెందుకో ఆ క్షణాన తనకెంతో ఇష్టమైన తన ఫ్లాట్ తనది కాదనిపించింది. "సారీ... అపర్ణ... నాకాకలిగా లేదు. మీరు భోంచేయండి" అంటూ ఓ గ్లాసు మంచినీళ్ళు తాగి బాత్ రూమ్ లో కెళ్ళిపోయాడు. శ్రీధర్ అలా ప్రవర్తించడం అపర్ణకి నచ్చలేదు. అయినా అది తనలోనే దాచుకుని భోజనానికి కూర్చుంది యాంత్రికంగానే. ఇరవై నిమిషాల తరువాత బాత్ రూమ్ లోంచి బయటపడిన శ్రీధర్ సీరియస్ గా బెడ్ రూమ్ కేసి వెళ్ళి, కర్టెన్ తీసి లోపలకు అడుగువేయబోయి ఒక్క క్షణం అక్కడే ఆగిపోయాడు. కారణం, అప్పటికే డాన్స్ బృందంలోని ఇద్దరు అమ్మాయిలు, అపర్ణ తను రోజూ పడుకునే మంచం మీదకు చేరుకుని నిద్రకుపక్రమిస్తున్నారు. గిరుక్కున వెనుదిరిగి సోఫా దగ్గరకొచ్చేసరికి మరో అయిష్టమయిన దృశ్యం... బృందంలోని ఒక యువకుడు తనెంతగానో ఇష్టపడే తన సోఫాలోని ఒక మూలకి కాళ్ళు పెట్టి గురక తీస్తున్నాడు. ఆ కార్నర్ అంటే తనకెంతో మక్కువ. అపరిచితురాలితో తనక్కడ కూర్చునే రోజూ మాట్లాడేది. దానిపక్కనే కింద మిగతా యువకులిద్దరూ ఒక బెడ్ షీట్ పరచుకుని సోఫాలోని మెత్తలు తలకింద పెట్టుకుని వాళ్ళు సయితం గురక తీస్తూ కనిపించారు. కొద్ది క్షణాలపాటు తీవ్రమయిన అసహనంతో ఊగిపోయిన శ్రీధర్ చేసేది లేక నిట్టూరుస్తూ వెళ్ళి, విండో దగ్గరున్న కుర్చీలో కూర్చుని, ఎదురుగా వున్న ఫ్లాట్స్ కేసి చూస్తూ అలాగే నిద్రలోకి జారుకున్నాడు.
                         * * * *
 వైన్, ప్లస్ వుమన్ కి మించింది లేదు. అన్నట్టుగా, రాత్రంతా అలసిపోవాలనే, అలసిపోయిన యోగి, ఆదమరచి నిద్రపోతుంటే, మేరీ కాంటినెంటల్ కాఫీ మగ్ లతో వచ్చి, యోగి పైన కప్పుకున్న బ్లాంకెట్ ని లాగేసింది. లాగేసిన మరుక్షణం కనిపించిన దృశ్యాన్ని చూసి ఒక్కక్షణం సిగ్గు పడిపోయి, కాఫీమగ్గుల్ని పక్కన పెట్టి-బ్లాంకెట్ ని కప్పి, యోగిని నిద్రలేపుదామని దగ్గరకు వెళ్ళగానే-యోగి చేయి వేగంగా పైకి లేచింది. మరో రెండు మూడు క్షణాల్లోనే మేరీ కూడా ఆ బ్లాంకెట్ కిందకు చేరిపోయింది. అరగంట తరువాత అంది ఆమె- నలిగిన బెడ్ మీంచి లేస్తూ "ప్రసంగాన్ని, ప్రణయాన్ని ఎలాంటివాడయినా ప్రారంభించగలడు. ముగింపు పలికే నైపుణ్యమే వుండదు. ప్రారంభించడమే కాదు-మంచి ముగింపును, మంచి సందర్భంలో ఇవ్వగలిగినవాడే నిజమయిన నేర్పరి. నువ్వు నేర్పరివైతే బాగుంటుందని నా ఆశ..." అంటూ బాత్ రూమ్ కేసి వెళ్ళిపోయింది. వెంటనే యోగి బెడ్ మీంచి లేచి, మరో బాత్ రూమ్ లో దూరిపోయాడు.
    * * * *
 "పరుల్ని, శత్రువుల్ని జయించినవాడు విజేత. తనను తాను జయించిన వాడు మహా విజేత..." అంది ఉదయాన్నే లేచి, తలస్నానం చేసి ఫ్యాన్ కింద కురులారబెట్టుకుంటున్న అపర్ణ. అప్పుడే కాఫీ తీసుకుంటున్న శ్రీధర్ ఆమెకేసి కొద్ది క్షణాలు నిశితంగా చూశాడు. ఆ మరుక్షణమే అతనిలో చిన్న అనుమానం... అపరిచితురాలిలా నాటకమాడుతున్నది అపర్ణేనేమో! వాయిస్ డిక్షన్- శృతి- మాడ్యులేషన్ అచ్చం అలాగే వున్నాయి. అపర్ణే తనను ఆట పట్టించడానికి అలా చేస్తుందేమో...! కాఫీ తీసుకోవడం కూడా మర్చిపోయి ఆమెకేసి చూస్తూ ఆలోచించసాగాడు శ్రీధర్. పిరుదుల్నిదాటిన అపర్ణ జుత్తంటే తనకెంతో ఇష్టం-అలాంటి అందమయిన పొడవైన జుత్తు లేదిప్పుడు-స్టయిల్ లో ఒక భాగంగా సగానికి సగం కట్ చేసుకుని పోనీటైల్ వేసుకునేందుకు వీలుగా పొట్టిగా వుందిప్పుడు. ఒకరి అభిరుచుల్ని, ఒకరు గౌరవించుకోలేని ప్రేమికుల మధ్య చివరకు మిగిలేదేమిటి? "రాత్రి నీ ప్రవర్తన నాకు నచ్చలేదు శ్రీ. మేం నీకు అతిథులం. మా భోజనాల సంగతి చూడకుండా, కనీసం ఎవర్నీ పలకరించకుండా నిద్రపోయావు. మావాళ్ళు వంటచేసి భోజనానికి పిలిస్తే, రాకుండా మంచినీళ్ళు తాగేసి బాత్ రూమ్ కెళ్ళిపోవడం ఏమన్నా బాగుందా?" తడారిన జుత్తుకి రబ్బర్ బ్యాండ్ వేసుకుంటూ అంది అపర్ణ. అప్పటివరకు ఎంతో నిగ్రహంతో ఆపుకున్న అసంతృప్తిని, ఆగ్రహావేశాల్ని అణుచుకోలేకపోయాడు శ్రీధర్. "నువ్వు ఈ నగరానికొచ్చి చాలా రోజులయింది. అది నువ్వే చెప్పావు. వచ్చేముందు ఫోన్ చేశావా? కనీసం హైద్రాబాద్ రాగానే చేశావా? ఆఫీసుకయినా వచ్చావా? ఫ్లాట్ కొచ్చావా? నువ్వు ఎప్పుడొచ్చావో తెలీదు ఇన్నాళ్ళు ఎక్కడున్నావో తెలీదు. సడన్ గా చెప్పాపెట్టకుండా వచ్చావు. వస్తూనే ఐదుగురు బృందంతో దిగిపోయావు. ఇది సింగల్ బెడ్ రూమ్ ఫ్లాట్. ఇందులో ఏడుగురు ఎలా ఎకామడేట్ అవుతారనుకున్నావ్...? నేను వచ్చింది చూసైనా నీ డాన్స్ ఆపావా? వాళ్ళయినా ఆపారా? మిమ్మల్ని పలకరించే అవకాశం నాకు ఇచ్చారా? కళ్ళతోనే హలో అనేసి డాన్స్ లో లీనమయిపోయావు. అదెంతసేపు సాగుతుంది? తెలీదు. మిమ్మల్ని పలకరించడం కోసం నిద్రాహారాలు మానేసి అర్థరాత్రి వరకు ఎదురుచూసి, చూసి, విసిగేసి నిద్రపోయాను.

 daadaapu ardharaathri varaku dans reharsals chesina aparna baga alisipoyindi. okari venuka okaru aa brundamlooni andaruu snaanaalu kaanicchi, vantaku upakraminchaaru. vanta puurtayyeesariki raatri ontigantayipoyindi. vaallu varusagaa okari pakkana okaru sahapankti bhojanam cheyabotundagaa aparna velli, sophalo aadamarachi nidrapotunna shreedhar ni lepindi. shreedhar ulikipaatugaa kallu terachi aparnani chusi okinta relax gaa pheelai, sophalonchi levabothu, akkadiki konchem dooramlo varusagaa kuurchuni aabagaa bhonchestunna brundaanni chusi moham chitlinchukunnadu. "raa... shree. bhoncheddam" andi aparna athani cheyi pattukuni. aame kanthamlo aa kshanaana e bhavam tongichusindo atanu avagatam chesukoleka poyadu. shreedhar kenduko aa kshanaana tanakentho ishtamaina tana flat tanadi kaadanipinchindi. "saarii... aparna... nakakaliga ledu. meeru bhoncheyandi" antuu oo glasu manchineellu taagi bath room loo kellipoyadu. shreedhar alaa pravartinchadam aparnaki nachaledu. aina adhi tanalone daachukuni bhojananiki koorchundi yaantrikamgaane. iravai nimishaala taruvaata bath room lonchi bayatapadina shreedhar seerius gaa bed room kesi velli, curten teesi lopalaku aduguveyaboyi okka kshanam akkade aagipoyaadu. kaaranam, appatike dans brundamlooni iddaru ammayilu, aparna tanu roojoo padukune mancham meedaku cherukuni nidrakupakramistun. girukkuna venudirigi sopha daggarakochesariki maro ayishtamayina drushyam... brundamlooni oka yuvakudu tanentagaano ishtapade tana sophaloni oka moolaki kaallu petti guraka teestunnadu. aa carner ante tanakentho makkuva. aparichituraalito tanakkada koorchune roojoo matladedi. daanipakkane kinda migata yuvakuliddaruu oka bed sheet parachukuni sophaloni mettalu talakinda pettukuni vaallu sayitam guraka teestuu kanipinchaaru. koddi kshanaalapaatu teevramayina asahanamtho oogipoyina shreedhar chesedi leka nittoorustuu velli, vindo daggarunna kurcheelo kuurchuni, edurugaa vunna flats kesi chustuu alaage nidraloki jarukunnadu.
                         * * * *
 vine, plus vuman ki minchindi ledu. annattugaa, raatrantaa alasipovalane, alasipoyina yogi, aadamarachi nidrapotunte, mary continental coffy mag latho vachi, yogi paina kappukunna blanket ni lagesindi. lagesina marukshanam kanipinchina drushyaanni chusi okkakshanam siggu padipoyi, kaafiimaggulni pakkana petti-blanket ni kappi, yogini nidralepudaamani daggaraku vellagaane-yogi cheyi vegamgaa paiki lechindi. maro rendu moodu kshanaallone mary kuudaa aa blanket kindaku cheripoyindi. araganta taruvaata andi aame- naligina bed meenchi lestu "prasamgaanni, pranayaanni elantivadayina praarambhinchagaladu. mugimpu palike naipunyame vundadu. praarambhinchadame kaadu-manchi mugimpunu, manchi sandarbhamlo ivvagaliginavade nijamayina nerpari. nuvvu nerparivaite baguntundani naa aasha..." antuu bath room kesi vellipoyindi. ventane yogi bed meenchi lechi, maro bath room loo dooripoyaadu.
    * * * *
 "parulni, satruvulni jayinchinavaadu vijeta. tananu taanu jayinchina vaadu mahaa vijeta..." andi udayaanne lechi, talasnanam chesi fan kinda kurulaarabettukuntuna aparna. appude coffy teesukuntunna shreedhar aamekesi koddi kshanaalu nisitamgaa chushadu. aa marukshaname athanilo chinna anumanam... aparichituraalilaa naatakamaadutunnadi aparnenemo! vais diction- shruthi- madulation acham alaage vunnayi. aparne tananu aata pattinchadaaniki alaa chestundemo...! coffy teesukovadam kuudaa marchipoyi aamekesi chustuu aalochinchasaagaadu shreedhar. pirudulnidaatina aparna juttante tanakentho ishtam-alanti andamayina podavaina juttu ledippudu-stial loo oka bhagamga sagaaniki sagam kat chesukuni ponetile vesukunenduku veelugaa pottigaa vundippudu. okari abhiruchulni, okaru gouravinchukoleni premikula madhya chivaraku migiledemiti? "raatri nee pravartana naaku nachaledu shree. mem neeku atithulam. maa bhojanala sangati chudakunda, kaneesam evarni palakarinchakundaa nidrapoyavu. maavaallu vantachesi bhojananiki piliste, rakunda manchineellu tagesi bath room kellipovadam emanna bagunda?" tadaarina juttuki rabbar band vesukuntu andi aparna. appativaraku entho nigrahamto aapukunna asantruptini, aagrahaavesaalni anuchukolekapoyadu shreedhar. "nuvvu ee nagaraanikochi chala rojulayindi. adhi nuvve cheppavu. vachemundu fon chesava? kaneesam haidrabad ragane chesava? aafisukayina vachava? flat kochava? nuvvu eppudochavo teleedu innaallu ekkadunnavo teleedu. sadan gaa cheppapettakunda vachaavu. vastune aiduguru brundamtho digipoyavu. idhi singal bed room flat. indulo eduguru ela ecomadate avutaranukunnav...? nenu vachindi chusaina nee dans apawa? vallayina apara? mimmalni palakarinche avakaasam naaku ichara? kallathone halo anesi dans loo leenamayipoyavu. adentasepu saagutundi? teleedu. mimmalni palakarinchadam kosam nidraahaaraalu manesi ardharaathri varaku eduruchusi, chusi, visigesi nidrapoyaanu.